Luis Herrero

Luis Mikael Herrero (s. 4. toukokuuta 1981 Hämeenlinna) on suomalais-espanjalainen basisti, laulaja ja harmonikansoittaja. Hän toimii Jarkko Martikainen & Luotetut miehet -yhtyeen basistina, taustalaulajana ja harmonikansoittajana. Herrero on naimisissa teatteri-ilmaisun ohjaaja Satu Halosen kanssa ja he asuvat Inkoossa, lähellä Mustiota.

Herrero soittaa useimmiten 5-kielisellä Music Man StingRay -bassolla sekä GR Bass -vahvistimilla ja kaiuttimilla.

Opinnot 

Herrero kävi Tapiolan lukion musiikkilinjan 1997–2000, jolloin hän myös opiskeli bassonsoittoa Espoon pop- & jazzopisto Ebelissä opettajanaan Eerik Siikasaari. Lukion jälkeen Herrero kävi armeijan Lahden varusmiessoittokunnassa. Vuodesta 2001 Herrero opiskeli Helsingin yliopistossa musiikkitiedettä.

Musiikkiura 
Herrero liittyi vuonna 2004 siihen asti tyttöbändinä tunnettuun, lukioaikaisten kavereidensa Nerdee-yhtyeeseen Riikka Sipposen tilalle. Yhtyeen Walls Around -levystä lähtien Herrero on ajoittain toiminut sessiomuusikkona Nerdeetä tuolloin tuottaneelle Jukka Immoselle. Tämän tuotannoista Herrero soittaa bassoa ja haitaria muun muassa Jenni Vartiaisen ja Anna Abreun kappaleilla.

Vuodesta 2006 Herrero on soittanut Annika Eklundin yhtyeessä ja levyillä, joita ovat tuottaneet Ilkka Wirtanen ja Sami Auranen. 

Herrero soitti 2007 Palefacen livekokoonpanossa ja vieraili Studio Tan -levyllä. Vuosina 2007 ja 2008 hän tuurasi isyyslomaa viettävää Samuli Haatajaa koti- ja ulkomaankeikoilla The Crash -yhtyeessä.

Mariska & Pahat Sudet -yhtyeeseen Herrero liittyi vuonna 2008, jolloin yhtyeen nimilevyä oltiin työstämässä Petrax-studioilla Hollolassa. Yhtye levytti 2012 toisen levynsä Kukkurukuun, jolla säveltäjänä toimi koko yhtye. Yhtye lopetti elokuussa 2013.

Herrero liittyi 2013 uuteen Jarkko Martikainen & Luotetut miehet -yhtyeeseen, joka aloitti keikkailun tammikuussa 2014 Martikaisen viidennen soololevyn Koirien taivas myötä. Herrero laulaa yhtyeessa taustoja ja soittaa harmonikkaa ja bassoa.

2019 perustettiin brittiläis-suomalaisen Paul Oxleyn uusi yhtye, Acoustic Circus, jonka levy Jungle julkaistiin 2020. Levyltä irrotettu single ”That's Where Heaven Lies” ylsi Yle Radio Vegan kuukauden soitetuimmaksi kesäkuussa 2020. Herrero soittaa yhtyeessä bassoa, harmonikkaa ja laulaa taustoja.

Mirkka Paajasen kanssa perustettu duo Mirkka & Luis  julkaisi esikoissinglensä "Koiruuksia" loppuvuodesta 2018. Sen tuotti Sampo Haapaniemi.

Laulusolistina Herrero on toiminut vuodesta 2005 Sallad-bilebändissä, yhdessä Henna Juvosen kanssa. Herrero on esiintynyt vierailevana solistina muun muassa useiden sotilassoittokuntien konserteissa Suomessa ja Suomen ulkopuolella. Herrero on myös basisti-laulajana yhtyeissä Über Aber ja Luis and the Bots. Vuoteen 2002 asti Herrero lauloi power metal -yhtyeessä Craydawn.

Teatteriura 
Vaimonsa Satu Halosen ja teatteri-ilmaisun ohjaaja Tanja Hautakankaan kanssa Herrero perusti vuonna 2008 kiertävän ammattilaisteatterin. TosiTeatteri on keskittynyt lastenteatterin tekemiseen ja saanut muun muassa Suomen Kulttuurirahaston apurahan. Herrero on esiintynyt Björnin roolissa Suomen musiikkiteatterin ABBA-showssa 2014-2018, toiminut teatterimuusikkona Teatteri Provinssissa ja näytellyt musiikkivideoilla.

Vaikuttanut levyillä

Omaa nimeä kantavat julkaisut 
 Mirkka & Luis: Koiruuksia (2018) - basso, laulu, harmonikka – LP – Texicalli Records
 Luis and the Bots: A Situation (2016) – laulu, basso, harmonikka – LP – Julkaisija: Lunamy Creations

Mukana yhtyeen jäsenenä tai sessiomuusikkona (raidat lueteltu) 

 Vexin lauluja Vexin lauluja (2021) –  basso raidoilla 2. 3. 6. ja 10. / taustalaulu raidalla 2.  - LP – Julkaisija: Emsalö Music
 Jarkko Martikainen & Luotetut miehet: Ystävien taloissa (2020) – basso, taustalaulu – LP – Julkaisija: Sakara Records    
 Paul Oxley's Acoustic Circus: Jungle (2020) – basso, taustalaulu, harmonikka – LP – Julkaisija: Starshape
 Matias and the Canyons: Echoes of the Canyon (2020) – basso, taustalaulu, harmonikka – LP – Julkaisija: Matsque Music Publishing
 TosiTeatteri: Kerttu ja Jänis (2019) – laulu, basso, kitara, taustalaulu, harmonikka, sävellykset, sovitukset – EP – Julkaisija: Lunamy Creations 
 Viinamäki: Viinamäki (2019) – basso, taustalaulu, harmonikka – LP – Julkaisija: UHO Production / Playground
 Jarkko Martikainen & Luotetut miehet: Neljän ruuhka (live 2016) (2018) – basso, taustalaulu, harmonikka – LP – Julkaisija: Kentän Ääni Records
 Planeetta 9: Samaa verta -single (2018) - taustalaulu – single - Julkaisija: Planeetta 9
 Planeetta 9: Ainoa ystävä -single (2018) - taustalaulu – single - Julkaisija: Planeetta 9
 Jarkko Martikainen & Luotetut miehet: Aina auki (2018) – basso, taustalaulu, harmonikka – LP - Julkaisija: Sakara Records
 Jarkko Martikainen & Luotetut miehet: Ruosterastaat (2016) – basso, taustalaulu, harmonikka – LP – Julkaisija: Sakara Records
 Jarkko Martikainen & Luotetut miehet:  Kierrätyspiste -EP (2016) – basso, taustalaulu – EP – Julkaisija: Sakara Records
 Eput Rautaa 2 -kokoelma (2016) – basso ja taustalaulu raidalla 8. ”Jarkko Martikainen & Luotetut miehet: Balladi kaiken turhuudesta” – LP – Julkaisija: Sony Music Entertainment Finland Oy 
 Jarkko Martikainen & Luotetut miehet: Jollen pääse jouluksi kotiin  -single (2014) – basso, taustalaulu – single – Julkaisija: Sakara Records
 Mariska & Pahat Sudet: Kukkurukuu (2012) – basso, taustalaulu, harmonikka – LP – Julkaisija: Warner Music Finland
 Annika Eklund: Missä on mun Strömsö? (2012) – basso, taustalaulu, harmonikka – LP – Julkaisija: Warner Music Finland
 Unelmavävyt: Sydän (2011) – basso – LP – Julkaisija: Sony Music Entertainment Finland Oy 
 Mariska & Pahat Sudet: Mariska & Pahat Sudet (2010) – basso, harmonikka – LP – The Fried Music Oy
 Janne Raappana: Rakkaus on hulluus (2010) – haitari raidoilla 6. 8. ja 10. - LP – Julkaisija: Oy Emi Finland Ab
 Annika Eklund: Valonarkaa (2009) – basso, taustalaulu – LP – Julkaisija: Warner Music Finland
 Paleface: Studio Tan (2007) – basso raidalla 3. ja harmonikka raidalla 11. - LP – Julkaisija: Sony BMG Finland
 Anna Abreu: Anna Abreu (2007) – harmonikka ja basso raidalla 8. ”End of Love” - LP – Julkaisija: Sony BMG Finland
 Jenni Vartiainen: Ihmisten edessä (2007) – basso raidalla 2. ”Ihmisten edessä” - LP – Julkaisija: Warner Music Finland
 Mikko Mäkeläinen: Kovaa ja korkealta (2006) – taustalaulu raidalla 2. ”Kovaa ja korkealta” - LP – Julkaisija: Edel Records / Suomen Mediamusiikki
 Nerdee: Walls Around(2005) – basso, taustalaulu, harmonikka – LP – Julkaisija: Poko Rekords
 Asa: Leijonaa metsästän (2005) – harmonikka raidalla 8. ”Kevytlevitettä ja reiluu kauppaa” - LP – Julkaisija: The Fried Music Oy
 Nightwish: Century Child (2002) – kuorossa raidoilla 1. ja 7. - LP – Julkaisija: Spinefarm Records
 Lauri Järvilehto / ”Lau”: Twilight Cinema'' (1999) – kuorossa raidoilla 2. ja 7. - LP – Julkaisija: Audiovox Records

Lähteet

Aiheesta muualla 
 Luis Herreron sivut.
 TosiTeatterin sivut.

Suomalaiset basistit
Suomalaiset laulajat
Suomalaiset harmonikansoittajat
Vuonna 1981 syntyneet
Elävät henkilöt